
TÁMOP-5.3.8-11/A1-2012-000

 kiemelt projekt keretében

Munkavállaláshoz Szükséges képességek fejlesztése tréning

11. TANANYAGEGYSÉG:

A MUNKAHELYI KIÉGÉS
2012. október
1. Összefoglaló
1.1. A tananyag egység célja
Megismertetni a résztvevőkkel a kiégés jelenségét, felismertetni és tudatosítani a kísérő fizikai és érzelmi tüneteket. Felhívni a figyelmet a testi jelzések fontosságára, a tárgyilagos önvizsgálatra. Megismertetni a megelőzés és kezelés módjait, technikáit.
1.2. Tartalmi sajátosságok, megszerzendő kompetenciák

A tananyagegység követelménye, hogy a résztvevő ismerje meg és legyen képes felismerni a munkahelyi kiégés fizikai tüneteit (fejfájás, alvászavar, hirtelen kedélyváltozás, érezhető izomfeszülés-, tompa fájdalom, gyengeség érzése), képes legyen megelőzni a kiégés stádiumát, és a megszerzett ismeretek alapján legyen képes alkalmazni a lehetséges kezelési módozatokat. Ismerje fel a kiégés jelenségének a stresszel és a krízishelyzetekkel való összefüggéseit.
Fontos hangsúlyozni, hogy egyes tartalmi elemek feldolgozása a képzésben közreműködők mindegyikétől kiemelt figyelmet és támogatást igényel.
A modul megvalósításakor, valamint a munkahelyen, a képzés szervezésekor figyelembe kell venni, hogy a célcsoport állapotának megfelelő támogató pszicho-szociális légkört biztosítsunk. Az ütemezést igazítsuk az egyéni terhelhetőségeknek megfelelően. Figyeljünk a résztvevők állapotára, hogy megelőzzük a stressz és a konfliktushelyzeteket.

1.3. Követelmények a képzés szereplőitől
A résztvevők ismerjék fel önmagukon és másikon a munkahelyi kiégés fizikai tüneteit, és kezelésének lehetséges, speciálisan egyénre szabható módozatait. Képesek legyenek önmaguk és a másik helyzetének megértésére, és felismerjék az egymásnak nyújtott támogatás jelentőségét az érdeklődés szinten tartásával összefüggésben.

Tréner: képes legyen a csoportot a célkitűzések elérése érdekében, a célcsoport igényeinek figyelembe vételével eredményesen vezetni. Képes legyen láttatni a kapcsolódó témák összefüggéseit. Képes legyen a képzési modul egészében nyugodt, támogató légkört biztosítani, és folyamatos odafigyeléssel, esetenkénti konkrét segítségnyújtással támogatni a feladamegoldást.

Mentor: támogassa a trénert és a résztvevőket, értse meg a módszereket, kiemelt figyelemmel és konkrétan is segítse a résztvevőket az önmagunkról való gondolkodásban és a feladatmegoldásokban.

 Szupervízor: biztosítsa a résztvevők ott létét, támogassa a résztvevők és a mentorok munkáját. Esetenként nyújtson konkrét segítséget a feladatmegoldásokban.
Résztvevők: képesek legyen aktívan és önmagukért felelősséget vállalva részt venni.
2. A tananyag egység felépítése és módszerei – programterv

	A téma feldolgozásának tartalmi elemei, menete


	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Bevezetés, köszöntő 

Tananyag egység bevezető

mi történik a héten? mi a téma, amivel foglalkozunk? – mi jut eszükbe a résztvevőknek a témáról?
	1.

óra
	tréneri bevezető
	

	A kiégés – képek a kiégettség állapotáról.  A képekről résztvevői jellemzések
Kiégett vagyok? csoportmatrix készítése a pillanatnyi testi, lelki állapotokról

	
	gyakorlat a teljes csoportban
(1. sz. feladat) 
	Dia: 2. dia

Kivetítő

Flipchart táblán az előre elkészített táblázat
1. sz. feladatlap: „Kiégett vagyok? – csoportmátrix”

	Tréneri összefoglaló

A kiégés jelenségének bemutatása
	
	tréneri összefoglaló
	Diasor: 3-7. dia
Kivetítő

	Feladatkiadás
	
	
	

	Feldolgozás munkahelyi környezetben:

A munkahely, munkahelyi légkör szerepe a kiégésben

Milyennek kell lennie a munkahelynek, hogy megelőzze a kiégést?

„Azért szeretek itt dolgozni, mert….” mondat befejezése

	2.-4.

óra
	gyűjtés és megbeszélés TCS-ban
(2. feladat)
	2. sz. feladatlap:  „A munkahely, a munkahelyi légkör szerepe a kiégésben”

	További ajánlott gyakorlat:


	
	
	

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Tréneri bevezető

A kiégés testi, lelki tünetei, ezek megjelenése a viselkedésben

	
	tréneri bevezető

gyűjtés és megbeszélés a TCS-ban, majd bemutatásuk nonverbálisan
(3. sz. feladat)
	Diasor: 8.-9- dia

Kivetítő

3. sz. feladatlap: „A kiégés tünetei”

	Feladatkiadás
	
	
	

	Feldolgozás munkahelyi környezetben:

Megfigyelés a munkahelyen. Ki, milyen érzelmi állapotban lehet a megfigyelt viselkedése alapján?
	2.-4.

óra
	TCS megbeszélés
(4. sz. feladat)
	4. sz. feladatlap: „Megfigyelés saját környezetben”

	További ajánlott gyakorlat:


	
	
	

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Tréneri bevezető
Milyen okok vezetnek a kiégéshez?

„Sikertelennek érzem magam, ha…”
	
	plenáris munka
(5. sz. feladat)
	Dia: 10. dia

Kivetítő

Flipcharton a hívó mondat,

labda
5. sz. feladatlap: „Milyen okok vezetnek a kiégéshez?”


	Feladatkiadás
	
	
	

	Feldolgozás munkahelyi környezetben:
Az elismerés szerepe a kiégés megelőzésében
Miért fontos számunkra, hogy elismerjék a munkánkat?

„Te jó vagy, amikor…”

	2.-4. óra
	TCS-ban pozitív visszajelzések megfogalmazása, gyakorlása
(6. sz. feladat)
	6. sz. feladatlap: „Miért fontos számunkra, hogy elismerjék a munkánkat?”

	További ajánlott gyakorlat:


	
	
	

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Milyen tényezők hajlamosítanak a kiégésre?

Tréneri bevezető

„Mi terhel meg engem?”

	
	egyéni beszámolók plenáris munkában
(7. sz. feladat)
	Dia: 11. dia

Kivetítő

Flipcharton a hívó mondat
7. sz. feladatlap: „Mi terhel engem?”

	Feladatkiadás
	
	
	

	Feldolgozás munkahelyi környezetben:

A segítségkérés idejének felismerése
„Akkor kérek segítséget, amikor azt érzem, hogy….

	2.-4.

óra
	TCS-ban megbeszélés a nyitott mondat alapján
(8. sz. feladat)
	8. sz. feladatlap: „Mikor kell segítséget kérni?”

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák (A/6 kartonok)

	Mit tegyünk magunkért, hogy elkerüljük a kiégést?

	
	plenáris gyűjtés, megbeszélés
	Flipchart

	- 'Üzenet a liftből":

Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak
	2-4. óra
	TCS-ban
(9. sz. feladat

10. sz. feladat)
	9. sz. feladatlap: A hét tanulságai

10. sz. feladatlap: Mi volt a legjobb a héten?

Feladatlap: A hét tanulságai



	6. NAP

	Tantermi program
„Frissítő percek”

Akciók gyűjtése a munkahelyi kiégés megelőzésére - vizsgafeladat
	1. óra
	3-4 fős kiscsoportokban, a létszámtól függően
(vizsgafeladat)
	A/3-as papír, filctollak, gyurmaragasztó

	Feldolgozás munkahelyi környezetben

ismétlés, tanultak, gyakorlatok felelevenítése, összefoglalása
	2. óra
	
	

	
	3. óra
	
	

	
	4. óra
	
	


3. Tartalmi elemek
A kiégés jelensége, fogalma

A kiégés fogalma összekapcsolódik a munkahelyi stressz, a munkával való elégedettség és a munkapszichológia fogalmával. Olyan emocionális (érzelmi) és fizikai kimerülést jelent, amely a reménytelenség és az inkompetencia (hozzá nem értés, nem vagyok jó, nem vagyok értékes) érzésével párosul, és sok esetben az ideálok, célok teljes elveszítésével jár. 

A kiégés tünet együttesét 1974-ben írta le Herbert J. Freudenberger pszichoanalitikus. Lényege, hogy a megterhelések, stresszek nyomán fizikai, érzelmi, mentális kimerülés lép fel, ami reménytelenséggel, a célok, törekvések elvesztésével jár. Csökken az önértékelés, a munka eredményessége, nő a mások iránti negatív beállítódás.

A kiégés (vagy angol nevén burnout), gyakorlatilag minden foglalkozásnál megfigyelhető, s a közvélekedéssel ellentétben, nem csak a felső vezetésben, hanem alacsonyabb szinteken ugyanúgy előfordul, terjed. Szakemberek szerint az alacsonyabb pozíciójú munkatársak kiégése, mentálhigiénés szempontból mindenképpen veszélyesebb, hiszen az alacsony képzettséggel járó mobilitás hiány miatt az emberek ebben a helyzetben nehezen változtatnak életmódot vagy akár munkahelyet.

A kiégés (burnout) tehát mindenkit fenyeget, aki munkáját és magánéletét huzamosan nem tudja összehangolni. A kiégés gyógyítása sokkal nehezebb, mint a megelőzése. A tünetek kialakulásáért nemcsak az egyén, hanem az őt körülvevő kollektíva is felelős.

A kiégés tünetei
A kiégés mind testi, mind lelki tünetekkel jár. 

· Testi tünetek: fáradtság, kimerültség, alvászavarok, fejfájás, súlyingadozás, fekélybetegségek, magas vérnyomás. 
· Lelki tünetek: ingerlékenység, változó hangulat, agresszivitás, lehangoltság, cinizmus, a teljesítőképesség, a munkabírás csökkenése. 
A kiégés tüneteinek áttekintése
·  A bizonyítási kényszer. Én meg tudom oldani, csak nem vagyok olyan tehetetlen, majd én bebizonyítom, hogy megoldható. A bizonyítási kényszer eluralkodik az emberen, ettől vagyok nagy, okos.
· A túlzott erőfeszítés. A megoldáshoz beleadok apait, anyait, akármennyi energiába kerül, meg fogom csinálni, ha belegebedek is. Ha belegebed, utána már nem lesz jó semmire, inkább belegebedés nélkül egy kicsinyke segítség legyen. 

·  A személyes igények hanyagolása. Szeretnék elmenni moziba, együtt lenni a párommal, kikapcsolódni. Ez az én személyes igényem, de nem csinálom, mert vár a feladat. Tulajdonképpen a személyes igényemet hátrébb tettem, ami megbosszulja magát, csapdába kerülök, elhanyagolom saját magamat, nem alszom ki magamat, állandóan gürizek.

· A konfliktusok és az igények elfojtása. Igénylem ezt-azt, már konfliktusba kerültem a családommal, hogy mindig a munkahelyen vagyok, vagy a munkahelyi dolgokkal foglalkozom. A konfliktust nem beszélem meg senkivel, hanem eldugom, elfojtom. Ez az az állomás, ahol el tudom érni azt, hogy egyedül maradjak. Amikor már ilyen elfojtott konfliktusokkal és igényekkel élek, eljuthatok a következő állomáshoz.

· Az értékrend átalakítása. Megváltozott értékrend szerint akkor vagyok sikeres, ha mindent meg tudok csinálni. Holott előfordul, hogy semmi sem sikerül, de hogy minden sikerüljön, az nem nagyon van. Az lesz a fontos, hogy minden jól sikerüljön, minden jól menjen, minden, minden, minden… Ilyen pedig nincs, mert ha mindig a megfelelésnek akarok teljesíteni, elfelejtem, hogy vannak igények, amit nem magamnak oldok meg, hanem külső elvárásoknak, mindenkinek pedig nem lehet eleget tenni.

· A problématagadás. A probléma eltolásának jelensége. Nem tudom megcsinálni, de hát olyan nincs is. Ez nem az én feladatom, végezze valaki más. Nem tudom megcsinálni, pedig szükség lenne rá.

· Kilépési igény. Az előbb letagadtam a problémát, itt pedig szemben állok vele, ez nem az én asztalom, ebből kilépek. Ezt nem csinálom tovább, most befejezem, folytassa valaki más. 

· Viselkedésváltozás. Mostantól kezdve a valós értékrendet, problémát, segítségadás lehetőségét elkezdem semmibe venni. Nem érdekel, nem törődöm vele, megváltozik az egész viselkedésem. Ha fölismerik, hogy megváltozott a viselkedés, akkor szakorvos segítségét kell kérni, mert ettől a pillanattól kezdve az önsegítés érvénytelenné válik, nincs lehetőség a racionális és a józan rálátásra a dolgokban. 

· Idegenség érzése. Az ilyen tudatzavarban szenvedő ember úgy érezheti, mintha saját életének a kívülálló megfigyelője lenne. (deperszonalizáció jelensége) Megjelenhet egy rögeszmés, kényszeres gondolkodás.

· Belső üresség. A belső üresség érzése nagyon zavaró, ezért azt igyekszünk valamilyen módon megtörni. Pillanatnyi feszültséget oldó szerekkel, pótcselekvésekkel igyekszünk feltölteni az űrt, azonban ezek csalóka megoldások. A csalódás azonban fokozza a szorongató érzést. Gyakran kialakulnak pánikrohamok, fóbiák. Ezek a rohamok jelek, és nem tünetek, így a mélyebb gyökereket kell keresni, s nem csak a félelmekkel foglalkozni.

· Depresszió. Aki eddig eljut, az életet reménytelennek, kilátástalannak, örömtelennek látja. Ekkorra elhatalmasodik rajta a kétségbeesés, a kimerültség. Az alvás már nem pihenés, állandó a fáradtság, minden nagy erőfeszítésbe kerül. Gyakran fel sem akar kelni. Amikor a környezet erősködik, - hogy „szedd már össze magad”- csak romlik a helyzet. Az ágyban, biztonságban érzi magát. Számolni kell az élet eldobásának, az öngyilkosságnak a veszélyével is.

· Kimerülés. Elhagy a fizikai erőnk, közönyösek, lemondóak leszünk, gondolkodni se kedvünk, se erőnk nincs. Azt érezhetjük, „minden mindegy, nem vagyok jó semmire, nem ért meg senki, tehetetlen vagyok, vagy minden és mindenki bosszant”.
Ezek az állomások előfordulhatnak együtt és külön-külön is. Ha valaki eljut a negyedik vagy ötödik stációba, akkor el kell kezdeni kezelését.
A kiégés okai

A kiégéshez általában két dolog vezethet: az, ha rendszeresen nagyon magasra tesszük magunknak a lécet, illetve a gyenge önbizalomból eredő állandó sikertelenségérzés. 

A probléma kialakulása azonban, nem feltétlenül az érintett személy hibája. Sokszor a munkahelyen belüli légkör, hangulat, szokások, értékek, hiedelmek (szervezeti kultúra), és a megfelelő munkaszervezési folyamatok hiánya okozza. Az alábbi tényezők bármelyike/együttese kiválthatja:

· Ha valaki nem kap visszajelzést.

· Ha a cégen belüli teljesítményértékelés nem kielégítő, vagy nem kellően személyre szabott. 

· Ha valakinek tartósan – indokolatlanul – alacsony a jövedelme. 

· Ha valaki nem részesül szóbeli, juttatásbeli vagy pénzbeli elismerésben.

· Ha a cégen belül nincs előrejutási lehetőség. 

· Ha a túl nagy felelősség és a túl sok feladat folyamatosan együtt jár.

· Ha a munkavégzés során gyakoriak a váratlan krízishelyzetek. 

A kiégés megelőzése nem csupán egyéni feladat. A jó munkahelyen a csapat tagjai is figyelnek egymásra, már csak azért is, mert a kiégéshez vezető út ragályos, könnyen viszik bele egymást a dolgozók. A vezetés feladata az állandó képzések, tréningek, válságmenedzselési tanácsadások biztosítása. Az egyén feladata az önmegerősítés lehetőségeinek megkeresése, valamint a megfelelő munkahely, pálya kiválasztása. 

A kiégés kezelésében a legfontosabb a megelőzés, mely odafigyelést, támogatást és munkamegosztást jelent. Egymás igényeinek reális felmérésétől kezdve hatékony kielégítésükig terjedően.
Milyen tényezők hajlamosítanak a kiégésre? 
1. Személyiségünk, a túlzott önzetlenség (altruizmus), ha mindenben segíteni akarunk. A túlvédő magatartással, ami az önállóság igény korlátozását, az önálló felelősségvállalás figyelmen kívül hagyását jelenti, tökéletesen le lehet szerelni a másiknak az önvédő mechanizmusait. Az önvédő mechanizmus a szorongás enyhítésére, a konfliktusok ellenőrzésére irányuló nem tudatos pszichés folyamatok, funkciók, a személyiség lelki védekező mechanizmusai, egységének megőrzése érdekében. Ha mindent mi teszünk a másik helyett, mi mondjuk meg a megoldást, nem ő küzd meg a problémáival, mert mindent mi teszünk helyette. Ebből lesznek a követelőző gyerekek, és a követelőző családtagok, barátok. Tudnunk kell, hogy a másikat mi szoktattuk rá arra, hogy a megoldásokat mi generáljuk, ha pedig ezt nem tesszük, elkezd követelőzni. 

2. Hajlamosító tényezők a megküzdési képesség (coping) a megküzdési stratégiák hiánya. Gyakori, hogy egy viszonylag egyszerű problémát azért nem tud az egyén megoldani, mert nem tartotta magát képesnek erre.  
Például, valaki fél attól, hogy megkérje a munkacsoport vezetőjét, hogy kimehessen egy fél órára, pihenni. Kinyilvánítja a személyes igényét. A megküzdési képesség, nem jelent más, mint hogy az egyén külső, belső erőit mozgósítja gondolkodás, érzés és magatartás szintjén a probléma megoldása érdekében.
3. Hajlamosító tényező a védtelenség. A magányosság érzése borzasztóan rossz és kellemetlen érzés, mert egyedül védtelenek és kiszolgáltatottak vagyunk. 

4. Egyéb tényező a túlzott igénybevétel. Tudni kell azt, hogy mennyi a teljesítő képességünk, hol a határ. A szellemi kimerülést hetek, néha, hónapok alatt tudjuk kipihenni, a fizikait akár egyetlen éjszaka alatt. 

5. A tartós stressz-hatások, megterhelések is hajlamosító tényezők, pl. a csoportvédelem hiánya.  Ha munkacsapatban dolgozik az ember, a többiek (team) tudják segíteni az embert, de bosszantani is, amiben végül elfárad. 
A kiégés kezelése

Szembe kell néznünk a tényekkel, nem bírjuk így tovább, és ezt el kell mondani a környezetünknek is, családunknak, munkatársainknak. Kimerültünk, abba kell hagynunk, amit eddig csináltunk. Pihennünk kell.
Meg kell tanulnunk, hogy mire terjed ki az erőnk, mi az, amit el tudunk végezni, és mi az, amit nem.

Mit tegyünk magunkért?
1. A panaszok megjelenése esetén (kimerülés, fáradtság, ingerlékenység stb.) az igénybevétel csökkentése, és kisebb fordulatszámra való kapcsolás. Szóljunk, ha kimerültek vagyunk, kérjünk szünetet, vagy szabadnapot.
2. Válasszuk ki, hogy mi fontos, kevésbé fontos, és egyáltalán nem fontos, és ennek megfelelően cselekedjünk. Gondoljuk végig az előttünk álló napot, mit fogunk először, másodszor megcsinálni, vagy milyen feladatokat kell mindenképpen elvégeznünk. Ha bizonytalanok vagyunk, kérdezzünk.
3. Alakítsunk ki saját magunknak megfelelő ritmust, az élettempó szabályozását. Rengeteg teendőnket legalább a saját ritmusunknak megfelelően végezzük. Ne engedjünk a sürgetésnek, mert hibázhatunk.
4. A magányos tevékenységet próbáljuk meg elkerülni. Hagyjunk helyet, időt, lehetőséget, hogy más is hozzáférjen a munkához. Ha nem bírjuk elvégezni, a többiek elvégzik majd a munkát.

5. Tanuljuk meg önmagunkat jutalmazni.  Találjuk meg a módját, hogy azt mondhassuk, hogy ez azért jó volt, máskor is teszek ilyet. 
6. Testi szükségleteink kielégítése. Jó dolog felállni, és azt mondani, hogy most pihenünk egyet. 
7. Keressük a nevetés lehetőségét.

8. Tanuljunk meg nemet mondani, mert ha túlzottan sok mindenre mondunk igent, nagy lesz a lelkiismeret furdalásunk, nem győzünk a munkával végezni. 
9. Ha kell, változtassunk környezetünkön. 

10. El kell kerülni, hogy sokat vállaljunk, nem érthetünk mindenhez, nem vagyunk mindenhatóak. 
Felhasznált irodalom: 
· www.lelkititkaink.hu 

· http://burnout.lap.hu/

· http://harmoniakert.hu/szerkesztes_kieges_I.htm

· harmoniakert.hu/szerkesztes_kieges_II.htm

4. Diasor 
Amit a trénernek el kell mondania a résztvevőknek

2. dia: A kiégés

A kiégés fogalma összekapcsolódik a munkahelyi stressz, a munkával való elégedettség fogalmával. Olyan emocionális (érzelmi) és fizikai kimerülést jelent, amely a reménytelenség és az inkompetencia (hozzá nem értés, nem vagyok jó, nem vagyok értékes) érzésével párosul, és sok esetben az ideálok, célok teljes elveszítésével jár. 

Lényege, hogy a megterhelések, stresszek nyomán fizikai, érzelmi, mentális kimerülés lép fel, ami reménytelenséggel, a célok, törekvések elvesztésével jár. Csökken az önértékelés, a munka eredményessége, nő a mások iránti negatív beállítódás.

A kiégés minden foglalkozásnál megfigyelhető,  és mindenkit fenyeget, aki munkáját és magánéletét huzamosan nem tudja összehangolni. A kiégés gyógyítása sokkal nehezebb, mint a megelőzése. A tünetek kialakulásáért nemcsak az egyén, hanem az őt körülvevő kollektíva is felelős.
3. -7. dia: A kiégés tünetei a viselkedésben
A kiégés tüneteinek áttekintése
·  A bizonyítási kényszer. Én meg tudom oldani, csak nem vagyok olyan tehetetlen, majd én bebizonyítom, hogy megoldható. A bizonyítási kényszer eluralkodik az emberen, ettől vagyok nagy, okos.

· A túlzott erőfeszítés. A megoldáshoz beleadok apait, anyait, akármennyi energiába kerül, meg fogom csinálni, ha belegebedek is.
· A személyes igények hanyagolása. Szeretnék elmenni moziba, együtt lenni a párommal, kikapcsolódni. Ez az én személyes igényem, de nem csinálom, mert vár a feladat. Tulajdonképpen a személyes igényemet hátrébb tettem, ami megbosszulja magát, csapdába kerülök, elhanyagolom saját magamat, nem alszom ki magamat, állandóan gürizek.
· A konfliktusok és az igények elfojtása. Igénylem ezt-azt, már konfliktusba kerültem a családommal, hogy mindig a munkahelyen vagyok, vagy a munkahelyi dolgokkal foglalkozom. A konfliktust nem beszélem meg senkivel, hanem eldugom, elfojtom. 

· Az értékrend átalakítása. Megváltozott értékrend szerint akkor vagyok sikeres, ha mindent meg tudok csinálni. Holott előfordul, hogy semmi sem sikerül, de hogy minden sikerüljön, az nem nagyon van. Az lesz a fontos, hogy minden jól sikerüljön, minden jól menjen, minden, minden, minden… Ilyen pedig nincs, mert ha mindig a megfelelésnek akarok teljesíteni, elfelejtem, hogy vannak igények, amit nem magamnak oldok meg, hanem külső elvárásoknak, mindenkinek pedig nem lehet eleget tenni.

· A problématagadás. A probléma eltolásának jelensége. Nem tudom megcsinálni, tehát az nincs is. Ez nem az én feladatom, végezze valaki más. Nem tudom megcsinálni, pedig szükség lenne rá.

· Kilépési igény. Az előbb letagadtam a problémát, itt pedig szemben állok vele, ez nem az én asztalom, ebből kilépek. Ezt nem csinálom tovább, most befejezem, folytassa valaki más. 

· Viselkedésváltozás. Mostantól kezdve a valós értékrendet, problémát, segítségadás lehetőségét elkezdem semmibe venni. Nem érdekel, nem törődöm vele, megváltozik az egész viselkedésem. Ha fölismerik, hogy megváltozott a viselkedés, akkor szakorvos segítségét kell kérni, mert ettől a pillanattól kezdve az önsegítés érvénytelenné válik, nincs lehetőség a racionális és a józan rálátásra a dolgokban. 

· Idegenség érzése. Az ilyen tudatzavarban szenvedő ember úgy érezheti, mintha saját életének a kívülálló megfigyelője lenne. Megjelenhet egy rögeszmés, kényszeres gondolkodás.

· Belső üresség. A belső üresség érzése nagyon zavaró, ezért azt igyekszünk valamilyen módon megtörni. Pillanatnyi feszültséget oldó szerekkel, pótcselekvésekkel igyekszünk feltölteni az űrt, azonban ezek csalóka megoldások. A csalódás azonban fokozza a szorongató érzést. Gyakran kialakulnak pánikrohamok, fóbiák. Ezek a rohamok jelek, és nem tünetek, így a mélyebb gyökereket kell keresni, s nem csak a félelmekkel foglalkozni.

· Depresszió. Aki eddig eljut, az életet reménytelennek, kilátástalannak, örömtelennek látja. Ekkorra elhatalmasodik rajta a kétségbeesés, a kimerültség. Az alvás már nem pihenés, állandó a fáradtság, minden nagy erőfeszítésbe kerül. Gyakran fel sem akar kelni. Amikor a környezet erősködik, - hogy „szedd már össze magad”- csak romlik a helyzet. Az ágyban, biztonságban érzi magát. Számolni kell az élet eldobásának, az öngyilkosságnak a veszélyével is.

· Kimerülés. Elhagy a fizikai erőnk, közönyösek, lemondóak leszünk, gondolkodni se kedvünk, se erőnk nincs. Azt érezhetjük, „minden mindegy, nem vagyok jó semmire, nem ért meg senki, tehetetlen vagyok, vagy minden és mindenki bosszant”.

Ezek az állomások előfordulhatnak együtt és külön-külön is. Ha valaki eljut a negyedik vagy ötödik stációba, akkor el kell kezdeni kezelését.
8-9. dia: Mivel jár a kiégés?

A kiégés mind testi, mind lelki tünetekkel jár. 

· Testi tünetek: fáradtság, kimerültség, alvászavarok, fejfájás, súlyingadozás, fekélybetegségek, magas vérnyomás. 

· Lelki tünetek: ingerlékenység, változó hangulat, agresszivitás, lehangoltság, cinizmus, a teljesítőképesség, a munkabírás csökkenése. 
10. dia: Milyen okok vezetnek a kiégéshez?
A kiégés okai

A kiégéshez általában két dolog vezethet: az, ha rendszeresen nagyon magasra tesszük magunknak a lécet, illetve a gyenge önbizalomból eredő állandó sikertelenségérzés. 

A probléma kialakulása azonban, nem feltétlenül az érintett személy hibája. Sokszor a munkahelyen belüli légkör, hangulat, szokások, értékek, hiedelmek (szervezeti kultúra), és a megfelelő munkaszervezési folyamatok hiánya okozza. Az alábbi tényezők bármelyike/együttese kiválthatja:

· Ha valaki nem kap visszajelzést.

· Ha a cégen belüli teljesítményértékelés nem kielégítő, vagy nem kellően személyre szabott. 

· Ha valakinek tartósan – indokolatlanul – alacsony a jövedelme. 

· Ha valaki nem részesül szóbeli, juttatásbeli vagy pénzbeli elismerésben.

· Ha a cégen belül nincs előrejutási lehetőség. 

· Ha a túl nagy felelősség és a túl sok feladat folyamatosan együtt jár.

· Ha a munkavégzés során gyakoriak a váratlan krízishelyzetek. 

A kiégés megelőzése nem csupán egyéni feladat. A jó munkahelyen a csapat tagjai is figyelnek egymásra, már csak azért is, mert a kiégéshez vezető út ragályos, könnyen viszik bele egymást a dolgozók. A vezetés feladata az állandó képzések, tréningek, válságmenedzselési tanácsadások biztosítása. Az egyén feladata az önmegerősítés lehetőségeinek megkeresése, valamint a megfelelő munkahely, pálya kiválasztása. 

A kiégés kezelésében a legfontosabb a megelőzés, mely odafigyelést, támogatást és munkamegosztást jelent. Egymás igényeinek reális felmérésétől kezdve hatékony kielégítésükig terjedően.
11. dia: Kiégésre hajlamosító tényezők
Milyen tényezők hajlamosítanak a kiégésre? 
1. Személyiségünk, a túlzott önzetlenség (altruizmus), ha mindenben segíteni akarunk. A túlvédő magatartással, ami az önállóság igény korlátozását, az önálló felelősségvállalás figyelmen kívül hagyását jelenti, tökéletesen le lehet szerelni a másiknak az önvédő mechanizmusait. Az önvédő mechanizmus a szorongás enyhítésére, a konfliktusok ellenőrzésére irányuló nem tudatos pszichés folyamatok, funkciók, a személyiség lelki védekező mechanizmusai, egységének megőrzése érdekében. Ha mindent mi teszünk a másik helyett, mi mondjuk meg a megoldást, nem ő küzd meg a problémáival, mert mindent mi teszünk helyette. Ebből lesznek a követelőző gyerekek, és a követelőző családtagok, barátok. Tudnunk kell, hogy a másikat mi szoktattuk rá arra, hogy a megoldásokat mi generáljuk, ha pedig ezt nem tesszük, elkezd követelőzni. 

2. Hajlamosító tényezők a megküzdési képesség (coping) a megküzdési stratégiák hiánya. Gyakori, hogy egy viszonylag egyszerű problémát azért nem tud az egyén megoldani, mert nem tartotta magát képesnek erre.  
Például, valaki fél attól, hogy megkérje a munkacsoport vezetőjét, hogy kimehessen egy fél órára, pihenni. Kinyilvánítja a személyes igényét. A megküzdési képesség, nem jelent más, mint hogy az egyén külső, belső erőit mozgósítja gondolkodás, érzés és magatartás szintjén a probléma megoldása érdekében.

3. Hajlamosító tényező a védtelenség. A magányosság érzése borzasztóan rossz és kellemetlen érzés, mert egyedül védtelenek és kiszolgáltatottak vagyunk. 

4. Egyéb tényező a túlzott igénybevétel. Tudni kell azt, hogy mennyi a teljesítő képességünk, hol a határ. A szellemi kimerülést hetek, néha, hónapok alatt tudjuk kipihenni, a fizikait akár egyetlen éjszaka alatt. 

5. A tartós stressz-hatások, megterhelések is hajlamosító tényezők, pl. a csoportvédelem hiánya.  Ha munkacsapatban dolgozik az ember, a többiek (team) tudják segíteni az embert, de bosszantani is, amiben végül elfárad. 
12. dia: Kiégés megelőzése, Mit tegyünk magunkkért?
11. A panaszok megjelenése esetén (kimerülés, fáradtság, ingerlékenység stb.) az igénybevétel csökkentése, és kisebb fordulatszámra való kapcsolás. Szóljunk, ha kimerültek vagyunk, kérjünk szünetet, vagy szabadnapot.
12. Válasszuk ki, hogy mi fontos, kevésbé fontos, és egyáltalán nem fontos, és ennek megfelelően cselekedjünk. Gondoljuk végig az előttünk álló napot, mit fogunk először, másodszor megcsinálni, vagy milyen feladatokat kell mindenképpen elvégeznünk. Ha bizonytalanok vagyunk, kérdezzünk.
13. Alakítsunk ki saját magunknak megfelelő ritmust, az élettempó szabályozását. Rengeteg teendőnket legalább a saját ritmusunknak megfelelően végezzük. Ne engedjünk a sürgetésnek, mert hibázhatunk.
14. A magányos tevékenységet próbáljuk meg elkerülni. Hagyjunk helyet, időt, lehetőséget, hogy más is hozzáférjen a munkához. Ha nem bírjuk elvégezni, a többiek elvégzik majd a munkát.

15. Tanuljuk meg önmagunkat jutalmazni.  Találjuk meg a módját, hogy azt mondhassuk, hogy ez azért jó volt, máskor is teszek ilyet. 

16. Testi szükségleteink kielégítése. Jó dolog felállni, és azt mondani, hogy most pihenünk egyet. 
17. Keressük a nevetés lehetőségét.

18. Tanuljunk meg nemet mondani, mert ha túlzottan sok mindenre mondunk igent, nagy lesz a lelkiismeret furdalásunk, nem győzünk a munkával végezni. 
19. Ha kell, változtassunk környezetünkön. 

20. El kell kerülni, hogy sokat vállaljunk, nem érthetünk mindenhez, nem vagyunk mindenhatóak. 
5. Tréneri instrukciók 

Gyakorlatok leírása
	Cím
	Kiégett vagyok? (1. sz feladat)

	Cél
	Ráhangolás. A csoport pillanatnyi testi, érzelmi állapotának felmérése, a kiégés tünet együttes tényezőinek bemutatása. A tünetek tudatosítása, az önmegfigyelés fejlesztése.

	Sorszám
	Feladat lépései
	Időigény

	1. 
	A kiégett állapotról képek bemutatása. A tréner megkéri a résztvevőket, mondják el, mit látnak, jellemezzék a képen szereplő állapotát, mit érez, milyen állapotban lehet, és szerintük mitől érezhetik kiégettnek magukat az emberek. 
(2. dia)
	10’

	2. 
	 A tréner röviden összefoglalja az elhangzottakat. A flipcharton bemutatja a kiégés tüneteit összefoglaló és néhány az egyéni egyensúlyra vonatkozó, előre elkészített táblázatot. Rövid magyarázattal, példákkal bemutatja a tüneteket. (1. sz. feladatlap)
	10’

	3. 
	Egyenként halad az állításokkal, amelyekre a csoporttagok kézfelemeléssel válaszolnak. (pl. „Kérem, tegye fel a kezét, aki azt érzi, hogy az utóbbi három hónapban soha nem fájt a feje! Tegye fel a kezét az, akinek ritkán fájt a feje?) A válaszok számát beírja a táblázatba. 
	20’

	4. 
	A kapott eredményeket plenárisan, közösen értékeli a résztvevőkkel, és kitér a lehetséges okokra.

	10’

	5. 
	A kiégés jelenségének bemutatása. Tréneri összefoglaló.

(3.-4.-5.-6.-7. dia)
	10’

	Résztvevők

Az ideális 12-16 fős csoport. 


	Időigény

60 perc.



	Alkalmazási terület

A kiégés testi, lelki tüneteinek tudatosítása. Az önmegfigyelés fejlesztése.


	Korlátok, javaslatok

Fontos, hogy a tünetek bemutatását egyszerű, hétköznapi példákkal világítsuk meg.

	Eszközök

Diasor, kivetítő, flipchart tábla, papír, filctollak
1. sz. feladatlap)


	Cím
	Feldolgozás munkahelyi környezetben

A munkahely, munkaköri légkör szerepe a kiégésben 

(2. sz. feladat)

	Cél
	A munkahelyi légkör fontosságának bemutatása a kiégés megelőzésében.

	Sorszám
	Feladat lépései
	Időigény

	1. 
	A mentor visszautal a kiégés lehetséges okaira. Megkéri a résztvevőket, hogy gondolják át, miért fontos, hogy jó munkahelyi légkörben dolgozzanak.
	igény szerint 40-90 perc között

	2. 
	 A mentor megkéri a résztvevőket, hogy fogalmazzák meg, miért szeretnek ott dolgozni, ahol dolgoznak. (2. sz. feladatlap)
	

	3. 
	Egyenként minden résztvevőt megkérdez.
	

	4. 
	A válaszokat összegyűjti, majd összefoglalja.


	

	Résztvevők

Az ideális 12-16 fős csoport. 


	Alkalmazási terület

Munkahelyi légkör javítása. A munkahellyel összefüggő elvárások összegyűjtése.


	Korlátok, javaslatok

Előfordulhat, hogy a résztvevők azt fogalmazzák meg, hogy miért nem szeretnek ott dolgozni, ahol dolgoznak. Ebben az esetben a kérdés az, „Mi szükséges ahhoz, hogy szeressen itt dolgozni?”

	Eszközök

2. sz. feladatlap


	Cím
	A kiégés testi, lelki tünetei, ezek megjelenése a viselkedésben

(3. sz. feladat)

	Cél
	A kiégés jelenségéről, felismeréséről való tudás mélyítése.

	Sorszám
	Feladat lépései
	Időigény

	1. 
	A tréner bemutatja és példákkal illusztrálja a kiégés testi, lelki tüneteit (8-9. dia)
	10’

	2. 
	Feladatlap alapján a tréner arra kéri a résztvevőket, hogy a TCS-ben válasszák ki, és jelöljék a feladatlapon, hogy a tünetekhez milyen megfigyelhető nonverbális viselkedésjegyek társulnak.

(3. sz. feladatlap)
	25’

	3. 
	A gyűjtésből válasszanak ki egyet, amit a TCS egy tagja bemutat az egész csoportnak. A csoport a bemutatást követően azonosítja a tünetet.
	10’

	4. 
	Rövid összefoglaló a testbeszéd jelentőségéről, ennek az emberismeretben betöltött szerepéről.
	10’

	Résztvevők

Az ideális 12-16 fős csoport. 


	Időigény

55 perc.



	Alkalmazási terület

A kiégés testi, lelki tüneteivel járó viselkedésjegyek tudatosítása.


	Korlátok, javaslatok
A megbeszélésben térjünk ki a testbeszéd egyediségére, egyéni megjelenéseire.


	Eszközök

Dia: 8-9. dia

Kivetítő

3. sz. feladatlap, tollak


	Cím
	Feldolgozás munkahelyi környezetben

Ki, milyen érzelmi állapotban lehet a megfigyelt viselkedése alapján? (4. sz. feladat)

	Cél
	A viselkedésben megnyilvánuló egyéni jelzések tudatosítása. A non-verbális jelek felismerésének fejlesztése.

	Sorszám
	Feladat lépései
	Időigény

	1. 
	A mentor megkéri a résztvevőket, hogy figyeljék meg munkatársaikat, ki milyen érzelmi állapotban, hangulatban van. Mi látszik a viselkedésében, az arcán, a mozdulataiban.  (5 perc)
	igény szerint 40-90 perc között

	2. 
	 Majd megkéri a résztvevőket, hogy a feladatlapban rögzítsék, amit megfigyeltek. (4. sz. feladatlap)
	

	3. 
	Egyenként minden résztvevőtől megkérdezi mit figyelt meg a másikon.
	

	Résztvevők

Az ideális 12-16 fős csoport. 


	Alkalmazási terület

Megfigyelőkészség, empátia fejlesztése, érzékenyítés.


	Korlátok, javaslatok

Fontos figyelembe venni, hogy a gyakorlat azt célozza, a résztvevők figyeljenek egymásra és a mindennapi viselkedéstől eltérő jelekre, mert ezek utalhatnak a lelki változásokra.

	Eszközök

4. sz. feladatlap


	Cím
	Milyen okok vezetnek kiégéshez? 

(5. sz. feladat)

	Cél
	A sikertelenség érzés, mint kiégési ok összetevőinek azonosítása

	Sorszám
	Feladat lépései
	Időigény

	1. 
	Rövid tréneri összefoglaló a kiégés okairól (10. dia)
	5’

	2. 
	A „Sikertelennek érzem magam, ha…” hívó mondat bemutatásával megkérjük a résztvevőket, hogy gondolják végig, milyen történések, események kapcsán élik át a sikertelenség érzését. A feladatlapban rögzítsék a gondolataikat. (5. sz. feladatlap)
	10’

	3. 
	Ezt követően elindítjuk a csoportmunkát úgy, hogy valakinek odadobjuk a labdát. Amíg beszél, nála van a labda. Ha befejezte, tovább dobja tetszés szerinti csoporttagnak. A megbeszélés addig folytatódik, amíg minden gondolat el nem hangzott. 
	30’

	4. 
	Röviden összefoglaljuk az elhangzottakat, és a legtöbbet említett okokat rögzítjük a flipchart táblára.
	5’

	Résztvevők

Az ideális 12-16 fős csoport. 



	Időigény

50 perc.



	Alkalmazási terület

A sikertelenség érzés összetevőinek azonosítása. Az önismeret fejlesztése.


	Korlátok, javaslatok



	Eszközök
Dia: 10. dia

Kivetítő

 5. sz. feladatlap, labda, flipchart tábla, papír, filctoll


	Cím
	Feldolgozás munkahelyi környezetben

Miért fontos számunkra, hogy elismerjék a munkánkat?

(6. sz. feladat)

	Cél
	Az elismerés, megbecsülés fontosságának tudatosítása.

	Sorszám
	Feladat lépései
	Időigény

	1. 
	A mentor visszautal arra, hogy mindenkinek fontos, inspiráló, ha megbecsülést érez.
	igény szerint 40-90 perc között

	2. 
	 Megkéri a résztvevőket, hogy Tanulócsoportjukban beszéljék meg, kinek miért fontos, hogy elismerjék a munkáját.

(6. sz. feladatlap)
	

	3. 
	A mentor megkérdezi a Tanulócsoportokat a leggyakrabban említett tényezőkről.
	

	4. 
	Megkéri a résztvevőket, hogy a Tanulócsoportokban adjanak visszajelzést egymásnak, ki, miben jó. A visszajelzést kíséri a tréner, mentor és a szupervízor.
	

	Résztvevők

Az ideális 12-16 fős csoport. 


	Alkalmazási terület

Visszajelzés gyakorlása, támogató csoport fejlesztése.


	Korlátok, javaslatok

Fontos, hogy mindenki kapjon visszajelzést. Ha valaki kimaradna, annak a jelenlévő segítők valamelyike adjon visszacsatolást.

	Eszközök

6. sz. feladatlap


	Cím
	Milyen tényezők hajlamosítanak a kiégésre?

„Mi terhel meg engem?”
(7. sz. feladat)

	Cél
	Az egyéni terhelhetőség tudatosítása, az egyéni korlátok megfogalmazása

	Sorszám
	Feladat lépései
	Időigény

	1. 
	Rövid tréneri bevezető a kiégésre hajlamosító tényezőkről (11. dia)
	5’

	2. 
	„Mi terhel meg engem?” hívó mondat alapján szabad interakciós megbeszélés a témában plenárisan.

	35’

	3. 
	Röviden összefoglaljuk az elhangzottakat, és a legtöbbet említetteket rögzítjük a flipchart táblára. Az összefoglalóban kitérünk arra, hogy leterheltség esetén kérhetünk segítséget másoktól.
	5’

	4. 
	A tréner megkéri a résztvevőket, hogy rögzítsék a 7. sz. feladatlapban számukra megterhelő eseményeket, történéseket.
	5’

	Résztvevők

Az ideális 12-16 fős csoport. 



	Időigény

50 perc.



	Alkalmazási terület

Az önfeltárás gyakorlása. Önismeret fejlesztése.


	Korlátok, javaslatok
Ha nehezen indul a megbeszélés, belátás szerint mondhatunk személyes példákat a munka világából. Pl. Sok, határidős feladat elvégzése, nincs összhang a munkatársak között.


	Eszközök

Dia: 11. dia

Kivetítő

7. sz. feladatlap, flipchart tábla, papír, filctoll


	Cím
	Feldolgozás munkahelyi környezetben

Mikor kell segítséget kérni?
(8. sz. feladat)

	Cél
	A segítségkérés okainak és idejének felismerése. A segítségkéréssel összefüggő ellenállás, szégyenérzet csökkentése.

	Sorszám
	Feladat lépései
	Időigény

	1. 
	A mentor megkéri a résztvevőket, hogy gondoljanak vissza az elmúlt három hónapban, mikor és miben nyújtottak segítséget másoknak.
	igény szerint 40-90 perc között

	2. 
	 Megkéri a résztvevőket, hogy Tanulócsoportjukban beszéljék meg, ki, mikor és miben kért segítséget mástól?
	

	3. 
	A mentor megkéri a résztvevőket, hogy a 8. sz. feladatlap feltett kérdés alapján beszéljék meg Tanulócsoportjukban, mikor kell segítséget kérni.
	

	Résztvevők

Az ideális 12-16 fős csoport. 


	Alkalmazási terület

Önismeret fejlesztés. A szolidaritás érzésének erősítése.


	Korlátok, javaslatok

A kölcsönös segítségadás kiemelése.

	Eszközök

8. sz. feladatlap


	Cím
	Mit tegyünk magunkért, hogy elkerüljük a kiégést?



	Cél
	A kiégés megelőzésének és kezelésének egyéni módozatait összegyűjteni

	Sorszám
	Feladat lépései
	Időigény

	1. 
	Rövid tréneri bevezető az egyén szerepéről a kiégés megelőzésében és kezelésében, visszautalva a lelki egészségvédelem és a stressz témákra. (12. dia)
	5’

	2. 
	Mindenki gondolja végig, hogy mit tesz akkor, ha fáradt, hogyan kapcsolódik ki? Mi a kedvenc időtöltése, van- hobbija? Szokott-e mozogni, sportolni?
	3’

	3. 
	Rövid gondolkodási idő után tetszés szerint megszólítunk egy résztvevőt, aki egyet mondhat, amit flipcharton rögzítünk. A gyűjtést addig folytatjuk, míg mindenki gondolata rögzítésre kerül.
	25’

	4. 
	Lezárásként egy 3 perces, megnyugtató, instrumentális zenét mutatunk be. Ha a kikapcsolódás kevésbé aktív formáit is szeretnék a résztvevők kipróbálni, most megtehetik. Helyezkedjenek el kényelmesen a széken, aki akarja, hunyja le a szemét és hallgassa a zenét.
	5’

	5. 
	A zene után kérdezzük meg a csoporttagokat, milyen érzéseik vannak.
	5’

	Résztvevők

Az ideális 12-16 fős csoport. 



	Időigény

45 perc.



	Alkalmazási terület

Önismeret fejlesztése. Az egyéni felelősség tudatosítása.


	Korlátok, javaslatok
Figyeljünk az egyéni érzékenységekre. (Vak, vagy nem tudja behunyni a szemét, betegsége okán nem tud nyugodtan ülni, stb.)

	Eszközök

flipchart tábla, papír, filctoll, CD lejátszó


	Cím
	Feldolgozás munkahelyi környezetben

„Üzenet a liftből” (9. sz. és 10. sz. feladat)

	Cél
	A héten tapasztaltak feldolgozása: egyéni visszatekintés, saját aktivitás és a tanultak értékelése

A héten tapasztaltak feldolgozása: visszacsatolás egymásnak.

	Sorszám
	Feladat lépései
	Időigény

	1. 
	A mentor megkéri a résztvevőket, gondolják át a hét történéseit, mennyire voltak aktívak, mit tanultak és melyek voltak a legemlékezetesebb események. Megkéri a résztvevőket, hogy ezek alapján töltsék ki a 9. sz. feladatlapot, majd a 10. sz. feladatlapot.
	igény szerint 40’ és 90’

között

	2. 
	A Tanulócsoportban mindenki egyenként kiemeli azt, ami számára fontos volt.


	

	3. 
	A mentor összefoglalja az elhangzottakat, kiemeli az azonosságokat, reflektál a megfogalmazott gondolatokra.
	


	Cím
	„Frissítő percek”
Vizsgafeladat

	Cél
	A tanultak önálló alkalmazása.

	Sorszám
	Feladat lépései
	Időigény

	1. 
	A tréner elmondja a résztvevőknek, hogy az lesz a feladatuk, kiscsoportokban találjanak ki olyan akciókat, amelyek nem zavarják meg a munkát, néhány percet vesznek igénybe, és megvalósíthatók a munkahelyen, annak érdekében, hogy felfrissüljenek.  A tréner 3-4 fős csoportokat alakít.

	5’

	2.
	Csoportmunka, rögzítés A/3-as papíron. A csoportok munkáját a tréner, mentor, szupervízor figyeli, ha szükséges segíti.
	20’

	3.
	A csoportok bemutatják az ötleteiket.
	15”

	4.
	 A legjobb ötletek kipróbálása
	10’

	5.
	A tréner összefoglalja a hallottakat. A tréner, mentor, szupervízor visszacsatolást adnak a megfigyelt csoportoknak és a benne résztvevőknek.

Szempontok:

· egyéni aktivitás

· ismeretek megosztása
· az ötletek megvalósíthatósága
	10’

	Résztvevők

Az ideális 16-20 fős csoport. 

	Időigény

60 perc.

	Alkalmazási terület

A munkahelyi kiégés megelőzése.

	Korlátok, javaslatok

Csak olyan ötletet támogassunk, ami az adott munkahelynek, munkaszervezésnek megfelel.

	Eszközök

A/3-as papír, filctollak, gyurmaragasztó


6. Feladatlapok
A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

A projekt az Eurépai Unié timogatasaval, az Eurdpai
Szocialis Alap tarsfinanszirozasaval valosul meg.



